સામગ્રી: આ પદ માટે જાહેરમાં કોઈએ અરજી કરી નહોતી, એટલે કૉંગ્રેસ અધ્યક્ષ માટે અનેક સંભવત: નામો આવવાં લાગ્યાં.

આ નામોમાં મોખરાનું નામ મુકુલ વાસનિકનું છે.

સૌથી યુવા સંસદસભ્ય તરીકે દિલ્હીમાં ઍન્ટ્રી

મુકુલ વાસનિકને દિલ્હીમાં મહારાષ્ટ્રના એક 'દલિત ચહેરા' તરીકે ઓળખવામાં આવે છે.

યુવા સંસદસભ્ય રહેલા મુકુલ વાસનિક કેન્દ્રીય મંત્રીમંડળમાં રહ્યા છે અને હાલમાં તેઓ કૉંગ્રેસના રાષ્ટ્રીય મહાસચિવ છે.

મુકુલ વાસનિકને રાજકીય વારસો પરિવારમાંથી મળ્યો, તેમના પિતા બાળકૃષ્ણ વાસનિક ત્રણ ટર્મ સુધી સંસદસભ્ય તરીકે ચૂંટાયા હતા અને તેઓ કૉંગ્રેસના વગદાર નેતા મનાતા હતા.

બુલડાણા લોકસભા બેઠક 2009 પહેલાં અનુસૂચિત જાતિ માટે આરક્ષિત બેઠક હતી.

જ્યારે વિદર્ભમાં કૉંગ્રેસનું એકહથ્થું શાસન હતું, ત્યારે બાળકૃષ્ણ વાસનિકે બુલડાણા બેઠકથી ઉમેદવારી નોંધાવી હતી.

એ પછી બુલડાણા બેઠકથી ઉમેદવારી કરવાની તક બાળકૃષ્ણ વાસનિકના પુત્ર મુકુલ વાસનિકને મળી.

પચીસ વર્ષની વયે તેઓ 1984માં ચૂંટાઈને લોકસભામાં ગયા, તે લોકસભામાં તેઓ સૌથી યુવાન સભ્ય હતા.

એક પછી એક જવાબદારી સોંપાઈ

સંસદસભ્ય બન્યા એ પછી મુકુલ વાસનિકને એક પછી એક જવાબદારીઓ સોંપવામાં આવી. 

1985માં વાસનિકને કૉંગ્રેસની વિદ્યાર્થી પાંખ નેશનલ સ્ટુડન્ટ્સ યુનિયન ઑફ ઇન્ડિયા(NSUI)ના રાષ્ટ્રીય અધ્યક્ષની જવાબદારી સોંપવામાં આવી હતી.

આ સાથે જ દિલ્હીમાં તેમનું મહત્ત્વ વધ્યું અને રાષ્ટ્રીય રાજકારણમાં પણ તેમનો પ્રવાસ શરૂ થયો.

1991માં ફરીથી તેઓ લોકસભામાં ચૂંટાયા અને એ સાથે જ તેમની મંત્રીપદ મળ્યું. 34 વર્ષની વયે તેઓ કેન્દ્રીય મંત્રી બન્યા.

પી. વી. નરસિમ્હારાવના મંત્રીમંડમાં વાસનિકને 1993માં માનવસંસાધન મંત્રીનું પદ મળ્યું.

2009માં મુકુલ વાસનિક રામટેક બેઠકથી જીત્યા અને કેન્દ્રીય કૅબિનેટમાં તેમને મંત્રીપદ મળ્યું.

મનમોહન સિંઘની સરકાર વખતે મંત્રીમંડળમાં વાસનિકને કેન્દ્રીય સમાજિક ન્યાયમંત્રાલયની જવાબદારી સોંપવામાં આવી.

2009માં તેમને કૉંગ્રેસના મહાસચિવનું પદ મળ્યું અને આજ સુધી તે આ પદ પર છે.

ગાંધી પરિવારનો વિશ્વાસ

1984માં ચૂંટાયા બાદ સંસદસભ્ય વાસનિકે દિલ્હીના રાજકીય વર્તુળમાં પોતાની જગ્યા કરી.

રાજીવ ગાંધી વડા પ્રધાન હતા એ વખતે મુકુલ વાસનિકનો દિલ્હીના રાજકારણમાં પ્રવેશ થયો હતો.

એ વખતથી તેઓ ગાંધી પરિવારની નજીક હોવાનું મનાય છે.

રાજીવ ગાંધી એ પછી સોનિયા ગાંધી અને હવે રાહુલ ગાંધીના પક્ષે હોવું એ વાસનિકનું જમાપાસું છે.

મુકુલ વાસનિકની...\nઅગાઉની સામગ્રીનો સારાંશ નીચે મુજબ કરી શકાય છે:
રાહુલ ગાંધીએ કૉંગ્રેસના અધ્યક્ષપદેથી રાજીનામું આપ્યું એ પછી દેશભરમાં નવા અધ્યક્ષ કોણ બનશે એની ચર્ચાએ જોર પકડ્યું.